cyanic-selkie/wikianc huggingface dataset:
היסטוריה צבאית של ניו זילנד
מלחמת העולם השנייה 1939-1945
ניו זילנד נכנסה למלחמת העולם השנייה בהכרזת מלחמה על גרמניה בשעה 9:30 בערב לפי זמן ניו זילנד ב-3 בספטמבר 1939. מבחינה פוליטית, ניו זילנד הייתה מתנגדת קולנית לפשיזם באירופה וכן למדיניות הפיוס כלפי הדיקטטורות הללו. הדעה שיש לנקוט בקשה כלפי המשטרים הרודנים זכתה לאהדה בציבור הניו זילנדי. שיקולים כלכליים והגנתיים גם הם הניעו את ניו זילנד להיות מעורבים במלחמה. משמעותה של ההסתמכות על כוחה של בריטניה היה שאם זו בריטניה נמצאת תחת איום, גם ניו זילנד נמצאת בסכנה במישור הביטחוני ובמישור הכלכלי. כמושבה בריטית לשעבר הייתה רווחת בציבור הניו זילנדי באופן בולט התחושה שבריטניה היא "מדינת האם" או "המולדת" שלהם. ראש ממשלת ניו זילנד באותם ימים מייקל ג'וזף סאווג' (Michael Joseph Savage) סיכם זאת בפרוץ המלחמה בהתבטאות שהפכה לקריאה מאוד פופולרית בניו זילנד בתקופת המלחמה: "לאן שבריטניה הולכת, אנחנו הולכים! היכן שהיא עומדת, אנחנו עומדים!" ("Where Britain goes, we go! Where she stands, we stand!")
המלחמה בים
עם פרוץ המלחמה, הכוחות הימיים של ניו זילנד היו עדיין הדיוויזיה הניו זילנדית של הצי המלכותי הבריטי. ניו זילנדים רבים נלחמו לצד מלחים מחילות ים של מדינות האימפריה הבריטית על גבי ספינות של הצי הבריטי לאורך כל המלחמה.
לאחר המלחמה
כוחות מקרב חיל המשלוח הניו זילנדי השני (2NZEF) ומחיל האוויר המלכותי של ניו זילנד, השתתפו בחיל הכיבוש של יפן לאחר סיום המלחמה ונשארו שם עד 1948. חיל האוויר היה גם מעורב ברכבת האווירית לברלין המערבית במהלך הסגר על ברלין בסוף שנות הארבעים על ידי ברית המועצות. הייתה זו מעורבותה הראשונה של ניו זילנד במה שהפך להיות המלחמה הקרה.
מוצב דלעת
היסטוריה
במוצב היו שני צוותי תצפית, אחד מערבי לכיוון נבטיה, והשני מזרחי שצפה לכיוון מרג' עיון כגיבוי למוצבים באותו אזור. בנוסף היה ממוקם בקביעות צוות שהפעיל מכ"ם "קשת", מכ"ם קרקעי נייד, שנועד לעקוב אחר תנועת כוחות אויב בלילה.
ב-8 בספטמבר 1997, בשעות הבוקר המוקדמות, ירו מחבלים אש מרגמות לעבר המוצב. אחת מן הפצצות נפלה בתוך המוצב וכתוצאה מכך, נפצע אנושות סגן, קצין פלחה"ן נח"ל. הוא טופל במקום אולם נפטר בדרך לבית החולים.
טיאגו דה סילבה
טיאגו בראז דה סילבה (בפורטוגזית: Thiago Braz da Silva; נולד ב-16 בדצמבר 1993) הוא אתלט ברזילאי האלוף האולימפי (ריו דה ז'ניירו 2016) בקפיצה במוט אשר במהלכה קבע שיא אולימפי חדש של 6.03 מטר.
אליעזר יריב
ביוגרפיה
יריב היה חבר בצוות המחקר הבינלאומי בחסות של קרן פילנטרופית ספרדית שעסק בלמידה חברתית ורגשית. כמו כן, שימש חוקר בכיר במכון המחקר "מעל הממוצע", העוסק בדירוג מוסדות אקדמיים ותוכניות לימודים בישראל.
אייסטיין אור
חייו
אור היה חבר האקדמיה האמריקאית לאמנויות ולמדעים וממייסדי החברה האקונומטרית (Econometric Society) העוסקת בהקשרים של כלכלה, מתמטיקה וסטטיסטיקה.
נודע בעיקר בזכות עבודותיו בתורת הגרפים, כמו גם בתחומים רבים נוספים. בין תלמידיו המפורסמים ניתן למנות את גרייס הופר שפועלה בתחום המחשוב זכה להכרה בינלאומית, ומרשל הול, מחשובי המתמטיקאים בתחום תורת הגרפים והקומבינטוריקה. עסק יחד עם גארט בירקהוף בסריג והפך לאחד מהמומחים הבולטים בנושא זה.
טיסה 182 של אייר אינדיה
הפיגוע
ב-23 ביוני בשעה 08:14 לפי שעון אירלנד (07:14 לפי שעון גריניץ'), כמעט שבע שעות לאחר צאתו מטורונטו, נמצא המטוס כ-190 קילומטר מדרום מזרח לאירלנד ובגובה של 9,400 מטר. צוות הטיסה הפעיל את המשיב (Transponder) של המטוס לפי בקשת פיקוח הטיסה בנמל התעופה שאנון. מיד לאחר מכן נעלם המטוס ממסכי המכ"ם מבלי ששידר קריאת מצוקה. מטען חבלה בתוך מקלט רדיו שנמצא במזוודה בתא המטען הקדמי של המטוס התפוצץ, והפיצוץ גרם לירידת לחץ בהתפוצצות של גוף המטוס שבעקבותיה הוא התפרק באוויר. שברי המטוס וגופות היושבים בו פגעו בפני האוקיינוס וצללו במים שעומקם כ-2,000 מטר. פיקוח הטיסה הכריז על מצב חירום והפעיל מבצע חיפוש והצלה של המטוס.
ועדת חקירה
בשנת 2006 מינתה ממשלת קנדה ועדה בראשות שופט לחקירת הפעילות האנטי טרוריסטית בקנדה ותהליך החקירה הקנדי של הפיגועים. דו"ח הוועדה, שפורסם ב-2010, הצביע על שורה ארוכה של כשלים במניעת הפיגועים ובחקירתם מצדם של משרדי ממשלת קנדה, משטרת קנדה ושירות הביטחון שלה. בעקבות זאת הודיע ראש הממשלה סטיבן הרפר כי הממשלה מקבלת את מסקנות הוועדה ואת האחריות לכשלים והביע התנצלות עליהם בשם הממשלה.
יחסי הממלכה המאוחדת–קנדה
עצמאות חוקתית
ההפסקה הסופית במדיניות החוץ הנאמנה של קנדה הגיעה במהלך משבר סואץ בשנת 1956, כאשר ממשלת קנדה דחתה באופן מוחלט את קריאות ממשלת בריטניה לתמיכה בפלישתה האחרונה למצרים. בסופו של דבר, קנדה עזרה לבריטים (ולבני בריתם הצרפתים והישראלים) להשיג מעט יוקרה, תוך כדי חילוץ עצמם מאסון יחסי ציבור. המשלחת הקנדית לאו"ם, בראשות ראש הממשלה לעתיד לסטר ב. פירסון, הציעה כוח שמירת שלום להפריד בין שני הצדדים הלוחמים. על כך הוענק לו פרס נובל לשלום.
סחר והשקעה
למרות המעבר לטווח הארוך של קנדה לעבר סחר נרחב יותר עם ארצות הברית באופן יחסי, המסחר בקנדה ובריטניה המשיך לצמוח במספרים מוחלטים. בריטניה היא השותפה המסחרית החשובה ביותר של קנדה באירופה, ומבחינה עולמית היא במקום השלישי אחרי ארצות הברית וסין. בשנת 2010 הסחר ההדדי הכולל הגיע מעל 27.1 מיליארד דולר קנדי, ובמשך חמש השנים האחרונות בבריטניה, קנדה נמצאת במקום השני בשוק ייצוא הסחורות. בריטניה היא מקור חשוב להשקעות ישירות זרות (FDI) בקנדה, ומדורגת במקום השלישי אחרי ארצות הברית והולנד, וחברות קנדיות משקיעות רבות בבריטניה. בשנת 2010 מלאי ההשקעות הדו כיווני עמד על כמעט 115 מיליארד דולר קנדי.
כימיה אורגנית
היסטוריה
לפני המאה ה-19, שלטה בקרב הכימאים תפיסת העולם הויטליסטית על פיה חומר אורגני, כלומר תרכובות המיוחדות ליצורים חיים, מקורו ב"כוח חיים" (כוח ויטלי) המבדיל אותו מתרכובות אי אורגניות. במהלך המחצית הראשונה של המאה ה-19, התבצעו המחקרים הראשונים על תרכובות אורגניות. בשנת 1816 או בסמוך לה, החל הכימאי הצרפתי מישל שוורל לחקור סבונים העשויים ממגוון שומנים ואלקלים. הוא הפריד חומצות שונות שבשילוב עם האלקלים יצרו סבון והראה שניתן לבצע שינויים כימיים במגוון שומנים (שהגיעו ממקורות חיים), וליצור מהם תרכובות חדשות. ב-1828 הפיק הכימאי הגרמני פרידריך ולר את התרכובת האורגנית שתנן מהתרכובת האי אורגנית אמוניום ציאנט NH4CNO, בסינתזה שקרויה עתה על שמו "סינתזת ולר". אף כי ולר נזהר בדבריו, ולא טען כי הפריך את השערת הויטליזם, הצלחתו נחשבת לנקודת מפנה.
ב-1856, בעת שניסה להפיק כינין, ייצר הכימאי האנגלי ויליאם הנרי פֵּרקין בשוגג דיו אורגני, המוכר כעת בשם "סגלגל של פרקין" (Perkin's mauve). ההצלחה הרווחית הגדולה של הדיו, הביאה אחריה עניין רב בחקר הכימיה האורגנית.
מרבית התרכובות הכימיקליות הקיימות בטבע באורגניזמים הן למעשה תרכובות פחמן, כך שהקרבה בין כימיה אורגנית לביוכימיה היא כל כך גדולה, עד שביוכימיה עשויה להיחשב לעיתים כענף של כימיה אורגנית. אף על פי שההיסטוריה של הביוכימיה נפרשת על פני ארבע מאות שנה, הבנה יסודית של הנושא התפתחה בסוף המאה ה-19, והמונח העכשווי "ביוכימיה" נטבע בתחילת המאה ה-20.
חוק יסוד
יציבותם של חוקי־היסוד
על פי מכון תכלית, מאז שנחקק ב־1958 חוק היסוד הראשון (חוק יסוד: הכנסת) ועד ינואר 2023, נערכו בישראל 139 שינויים בחוקי היסוד, ויותר ממחצית מהשינויים התמקדו בחוקי היסוד של הממשלה והכנסת. היה מדובר בקצב ממוצע של 2.15 שינויים בשנה - שעלה מאז המחצית השנייה של העשור השני של המאה ה-21 ל־4.75.
My Promised Land
האלבום הוא אינסטרומנטלי ברובו ומאופין בסגנון רוק מתקדם ורוק אקזוטי המנוגן בכלי נגינה שונים ומגוונים. כל רצועה באלבום מספרת על אזור מסוים בארץ ישראל והרגשתו של זיו אליה.
מכבי בנות עמק חפר
ביולי 2021 פורסם כי הקבוצה חתמה על שיתוף פעולה עם קבוצת הנשים של ויאריאל מספרד שבמסגרתו שחקניות מהקבוצה ישחקו בויאריאל ותיפתח בישראל אקדמיה לכדורגל עבור נערות וילדות.
מרטי ורז'ס
קריירת מועדונים
בעונת 1958/59 היה ורז'ס שותף עם ברצלונה לזכייתה בדאבל – זכייה באליפות הליגה ובגביע באותה עונה. מאמן הקבוצה הלניו הררה שיחק לרוב עם קשר בודד, לואיס סוארס, ולכן ורז'ס מיעט לשחק. הוא שיחק רק ב-10 משחקי ליגה, בהם הבקיע פעמיים. בגמר הגביע, בו ניצחה ברצלונה את גרנדה בתוצאה 1–4, ורז'ס לא השתתף. העונה הבאה הייתה עונת השיא של ורז'ס מבחינת כיבוש שערים. ב-17 משחקי ליגה בהם השתתף, הבקיע ורז'ס 5 שערים, בין היתר שלושער לרשתה של גרנדה בניצחון ברצלונה 4–5 ב-28 בפברואר 1960. הוא עזר לקבוצה לזכות באליפות שנייה ברציפות, כשברצלונה בשוויון נקודות עם ריאל מדריד, אך עם הפרש שערים עדיף, בזכות ניצחון 0–5 על ריאל סרגוסה במחזור האחרון. ורז'ס השתתף עם ברצלונה גם בגביע אירופה. במשחקו הראשון במסגרת, בשמינית הגמר נגד מילאן, הבקיע ורז'ס שער ועזר לקבוצתו לנצח 0–2. ברצלונה הגיעה עד לחצי הגמר, בו הודחה על ידי ריאל מדריד בתוצאה מצטברת 2–6.
מינדן
קהילה יהודית
קהילה יהודית התקיימה במינדן החל מהמאה ה-13. במאה ה-19 החלה הקהילה לגדול במהירות, ומנתה כ-400 חברים. בשנת 1850 התפצלה הקהילה לשתי קהילות, קהילה קונסרבטיבית וקהילה רפורמית, ששנה לאחר מכן, בעקבות בוררות בין הצדדים, חזרה להיות "קהילה מאוחדת". בתקופת השלטון הנאצי היגרו רבים מבני הקהילה, אך רבים שולחו מזרחה ונספו, בין היתר בריגה. המשלוח הראשון של יהודים מנפת מינדן יצא ב-13 בדצמבר 1941 מלשכת ה-גסטאפו בבילפלד לריגה. בשלהי המאה ה-19 נחנך במרכז העיר העתיקה בית כנסת גדול שהוחרב בליל הבדולח. בשנות ה-50 הוקמה הקהילה היהודית מחדש על ידי יהודים מקומיים ששבו אליה בתום המלחמה. בשנת 1958 נחנך בית הכנסת החדש במיקום בו עמד בית הכנסת שנחרב. הקהילה היהודית במינדן מונה כ-100 חברים, רובם מהגרים ופליטים מארצות ברית המועצות לשעבר. מוסדות הקהילה כוללים בית כנסת, בית הקהילה ובו "אולם הסובלנות" ולוח זיכרון לבני הקהילה שנספו בשואה, ובית קברות פעיל. בנוסף אחראית הקהילה לכעשרה בתי קברות יהודיים בלתי פעילים במחוז מינדן-לובקה.
מבצע מגן הפרת
זו הייתה הפעם הראשונה בה תקפו מטוסי טורקיה בשטח סוריה מאז הפלת המטוס הרוסי בנובמבר 2015, והמבצע הקרקעי הראשון שם מאז שינוי מקום קברו של סולימאן שאה, סבו של מייסד האימפריה העות'מאנית עות'מאן הראשון, בפברואר 2015.
ספטמבר
ב-3 בספטמבר שלח הצבא הטורקי כוחות שריון לאזור נוסף בסוריה, המרוחק כ-55 ק"מ מהעיירה ג'אראבלוס.
תגובות למבצע
שר החוץ של טורקיה, מבלוט צ'בושאולו, אמר כי המדינה תעשה "כל שיידרש" על מנת שהמורדים הכורדים בסוריה ישובו לאזור שממזרח לנהר הפרת. שר הפנים הטורקי, אפקאן עלא, מסר כי המבצע יימשך עד שיוסר איום דאעש על המדינה באזור ג'ראבלס.
כל ממזר מלך
כל ממזר מלך הוא סרט קולנוע מסוגת דרמה משנת 1968, שנכתב ובוים על ידי אורי זוהר, בכיכובם של יהורם גאון ועודד קוטלר.
דומנטאס סאבוניס
נעורים וקריירת מכללות
במהלך התקופה בה שיחק במאלגה, לא קיבל סאבוניס שכר, כדי שיוכל להצטרף לליגת המכללות. בעונת הצטרף לקבוצת הכדורסל של אוניברסיטת גונזגה, מאזור החוף המערבי של ליגת המכללות. במהלך העונה הראשונה שלו במדי הקבוצה קלע 9.7 נקודות בממוצע למשחק (באחוזי קליעה של 66.8% מהשדה) וקלט 7.1 ריבאונדים בממוצע למשחק. בסיום העונה נבחר לחמישייה השנייה של אזור החוף המערבי ולחמישייה הראשונה של שחקני השנה הראשונה ("Freshmen").
יפו
יפו (, בערבית: يَافَا, "יאפא") היא עיר נמל עתיקה בארץ ישראל, לחוף הים התיכון. יפו התקיימה כעיר עצמאית במשך אלפי שנים עד שאוחדה ב-1949 עם תל אביב, והיא מהווה מאז את אחד מרובעי תל אביב-יפו.
העת העתיקה
כאשר פלשו הפלשתים לארץ ישראל, כנראה במאה ה-12 לפנה"ס, הם השתלטו על שפלת החוף ובכללה על יפו.
התקופה העות'מאנית
באמצע המאה ה-19 עדיין היה ליפו שער אחד בלבד. בשנת 1869 נפרץ פתח חדש בחומה והושלם לאחר שנתיים בחומה המזרחית, הפתח החדש נקרא בשם:"השער החדש". ב-1868, ובשנים שאחריה, פורקו, וגם נהרסו, חומות העיר. בתוואי החומה, והחפיר, הוקמו בתים רבים וחנויות, תוך שימוש משני באבני החומה. המצודה הצפונית נהרסה חלקית ועל ההריסות נבנה בית החולים הצרפתי של האחיות סנט ג'וזף. העיר התפשטה דרומה וצפונה (ממזרח לה היו בוסתנים). בדרום החלו להיבנות שכונת עג'מי וג'באליה (כיום גבעת עלייה) ובצפון הוקמה שכונת מנשייה.
אוכלוסיית העיר בשנת 1880 נאמדת בכ-10,000 נפש: 6,730 מוסלמים, 2,070 נוצרים ו-1,200 יהודים. בשנת 1886 דווח שמספר תושבי יפו היה 17,000 נפש. אוכלוסיית העיר בשנת 1900 נאמדת בכ-30,000 נפש: 18,000 מוסלמים, 7,200 נוצרים ו-4,800 יהודים.
ההתיישבות האמריקאית והגרמנית
ספינות קיטור שהגיעו לנמל הביאו מתיישבים חדשים, טמפלרים מארצות הברית ומגרמניה.
חידוש הקהילה היהודית
בשנת 1887 הוקמה השכונה היהודית הראשונה בפרברי יפו, נווה צדק ובשנת 1890 - השנייה, נווה שלום. בהמשך הוקמו שכונות נוספות, בהן שכונת שבזי, שעתידות היו להיכלל בתל אביב כשזו הוקמה ב-1909.
באוקטובר 1898 ביקר בעיר בנימין זאב הרצל. בתקופה זו ישבו ביפו 32,000 תושבים, מהם 3,000 יהודים. ב-26 ביולי 1903 נפתח ביפו סניפו הראשון של "בנק אנגלו-פלשתינה", לימים "בנק לאומי" (הבנק העתיק את עסקיו לתל אביב ב-1921) בקרן הרחובות שדרות ירושלים מספר 1 פינת רחוב אילת 2 ורחוב אפ"ק (אנגלו פלסתינה קומפני) מספר 1. ב-1905 ייסדו ד"ר יהודה לייב מטמון-כהן ואשתו, פניה לבית ברומר, את "הגימנסיה העברית" ביפו. תחילה למדו בגימנסיה 17 תלמידים. לאחר שעלה מספר התלמידים עבר בית הספר לנווה שלום. בשנת 1909 הועברה הגימנסיה לרחוב הרצל בתל אביב ואז נקראה הגימנסיה העברית "הרצליה", על שם בנימין זאב הרצל. השפעתה של הגימנסיה העברית על הקהילה היפואית ומחוצה לה דרבנה את חרדי יפו, בעידוד הרב יהודה לייב פישמן מימון, ליזום הקמת מוסד דתי מקביל. מימון ביקר בארץ ישראל בקיץ תרס"ח 1908 והמליץ לאנשי "המזרחי" להעניק חסות לבית ספר "תחכמוני", כיוון שראה בבית הספר בלם פוטנציאלי להתפתחות הגימנסיה. עם הקמת תל אביב עבר בית הספר לרחוב לילינבלום.
תקופת המנדט הבריטי
בספטמבר 1947 התבקשה משלחת ארצות הברית לאו"ם "לעשות הכל כדי שתמצא פתרון לבעיית ארץ ישראל". כך הוצע כי יפו, שאמורה הייתה להיכלל במדינה היהודית, תהיה מובלעת השייכת למדינה הערבית. ואכן, כך נקבע בסופו של דבר בתוכנית החלוקה, על אף שהתנאי לא התקיים: הערבים לא ראו במחווה "פתרון לבעיית ארץ ישראל". לקראת ההצבעה באו"ם על החלטת החלוקה הקים הוועד הערבי העליון, המוסד העליון של ערביי פלשתינה, "ועד לאומי" למען ניהול המאבק.
המערכה על יפו
מבצע חמץ הביא לסיום המערכה על יפו. הוא החל בעקבות התקפות של האצ"ל על שכונת מנשייה. כך החלה הנטישה של תושבי יפו אשר נמשכה עד ל-13 במאי 1948 עם כניעת האוכלוסייה הערבית.
מחקרים
רחל
יחסי ירדן–צרפת
שיתוף פעולה תרבותי
מכללת סאל עמאן והתיכון סנט ג'וזף דו לווקידי בנאנט מחזקים את שיתוף הפעולה החינוכי והתרבותי בין המדינות מאז 2014, על ידי הקמת חילופי סטודנטים שנתיים הדדיים.
משה פונטי
ביוגרפיה
פונטי כיהן כמאמן נבחרת ישראל בג'ודו עד לשנת 1996, ולאחר סיום כהונתו ייסד, יחד עם שני הרשקו, את עמותת "מיטב" לקידום תרבות הג'ודו בישראל, שהפכה מאוחר יותר ל"מרכז מיטב לקידום תרבות הספורט בישראל".
דגל הדיו
השלב האחרון של מבצע עובדה
נחום שריג עצמו יצא אחריהם עם שני ג'יפים וחיפש דרך עוקפת, עבירה לכלי רכב. הוא הסתכן בתקרית צבאית כאשר עבר את הגבול עם מצרים בניגוד להוראות: כאשר הגיעו למשטרת ראס א-נקב, ביקשו מהשוטרים המצרים להתקשר למפקדה באל עריש על מנת לקבל אישור מעבר חד-פעמי בשטח סיני (שאכן התקבל). שריג פגש את פלוגתו של אדן על האוכף בסמוך לראס א-נאקב (מקום מעבר נטפים של ימינו), אסף אותו ועוד שניים מחייליו, אלכסנדר יולין ("סאשקה הפוליטרוק") והסייר עמוס קרסניצקי. הם הגיעו רכובים לאום רשרש בשעות אחר הצהריים של אותו יום. כוח חלוץ זה שהגיע לאום רשרש מנה 13 חיילים, רובם קצינים. יתר הפלוגה הגיעה זמן קצר לאחר מכן.
לאחר המלחמה
התאריך העברי של הנפת הדגל, ט' באדר, הפך לימים ליום אילת.
שני הרשקו
שני הרשקו (נולד ב-22 במרץ 1973) הוא ג'ודוקא עבר ישראלי והמאמן-הראשי של נבחרת הנשים של ישראל בג'ודו.
ביוגרפיה
הרשקו נולד בכפר סבא כבן למשפחה ממוצא רומני, וגדל והתחנך בנתניה. בוגר בית הספר התיכון טשרניחובסקי בעיר, אותו סיים בשנת 1991.
קריירה
הרשקו היה גם מאמנה האישי של ירדן ג'רבי, שאיתה זכה לראשונה בענף במדליית זהב באליפות העולם ונשאר מאמנה עד לפרישתה מג'ודו תחרותי, לאחר זכייתה במדליית הארד באולימפיאדת ריו דה ז'ניירו.
שבר בעקב
שיקום
שיקום לשברים בעקב תלוי בשאלה האם נדרש ניתוח או לא. שני סוגי השיקום דורשים שלושה שלבים בהם רק השלב הראשון שונה.
הדסה פרלמן-קלוורי-רוזנבליט
פועלה החינוכי והציבורי
במהלך חייה עלתה לארץ-ישראל פעמיים. עלייתה הראשונה הייתה בשנת 1910, בגיל 19, בטענה שברצונה לסעוד את סבה וסבתה שעלו ארצה בזקנתם במטרה למות ולהיקבר בארץ הקודש. הרגל זה היה מקובל מזה ארבעה דורות במשפחת אמה, והודות לו הסכים אביה שתגיע לפלשתינה. אולם הסיבה העיקרית, הנסתרת, הייתה תקוותה כי אהובה, אברהם-ארתור לוינהרץ, שאביה לא קיבלו בשל חילוניותו, יעלה אחריה; אך תקוותה נכזבה. בארץ התיישבה בבית סבה וסבתה בצפת. אביה סירב שתעבוד, מתוך תפיסה שנשים לא צריכות לעבוד, ואסר עליה לעזוב את העיר. חייה בצפת היו קשים והיא סבלה מעוני ובדידות. המעבר מאירופה למזרח התיכון דמה עבורה למסע בזמן, מאה שנה לאחור.
הקמת מפעל "שני"
בשנת 1925 עברה להתגורר בשכונת שמעון הצדיק בירושלים, שרבים מתושביה סבלו מעוני ודלות. בניסיונה לחלץ את הצעירות בשכונה ממצבן הכלכלי הקשה, יזמה בעבורן, יחד עם שתיים מחברות "אגודת נשים ציוניות", מסגרת שבה למדו מלאכה. בהמשך הפכה המסגרת הזו למפעל "שני", שמטרתו לשמר את הרקמה המזרחית ולהפיצה. היא ראתה ברקמה התימנית הצבעונית המשך ישיר למורשת העבר של היהודים שחיו בארץ ישראל לפני כאלפיים שנה.
בשנת 1935, עם נישואיה לפליקס רוזנבליט (פנחס רוזן), מסרה את ניהול המפעל לידי ארגון ויצו בירושלים. שלושה חודשים אחרי נישואיהם נולדה הבת רבק'לה יעל, והיא ביקשה להקדיש את כל זמנה לטיפול בה ועל כן החליטה לוותר על ניהול "שני". לימים נודעה אופנת "שני" כאופנת ויצו, והבגדים הרקומים שלה נכנסו לתולדות אופנת הארץ כרקמות ויצו, ותרומתה החלוצית לאמנות התימנית, על הקמת המפעל וניהולו, נשכחה. לימים לבשה אופנת החולצה התימנית, שהייתה לחולצה של ויצו, דמות חדשה במפעל משכית של רות דיין.
כגיבורה ספרותית
חוקרת הספרות שרה בן-ראובן העלתה את הסברה לפיה דמותה של שירה, גיבורת ספרו בשם זה של ש"י עגנון, מבוססת על קורות חייה של הדסה פרלמן-קלוורי-רוזנבליט. להוכחת הסברה, הציגה מספר טענות, ביניהן היכרות וחברות ממושכת בינה לבין אסתר וש"י עגנון וקווי עלילה דומים בסיפורי חייהן. גם שירה של עגנון עלתה ארצה פעמיים, גם היא הקדישה את חייה לעזרה לזולת, גם היא הייתה אישה חזקה ואסרטיבית, אנושית ואוהבת אדם. בנוסף לכך, לשתי הנשים היו גברים שבחרו בהן, חרף הקשיים שעמדו בדרכם.
שמואל גיליס
ביוגרפיה
שמואל נולד בסנדרלנד שבאנגליה, בן בכור לדורין וד"ר אהרן גיליס. הוא למד בבית הספר היהודי מנורה בסנדרלנד. בגיל 11 עלה לארץ עם הוריו ושני אחיו לירושלים, שם למד בבית ספר יסודי "נוה עציון" ובתיכון הימלפרב. בגיל 17 החל גיליס בלימודי הרפואה בבית הספר לרפואה של האוניברסיטה העברית.
רפואה ומחקר מדעי
לאחר סיום ההתמחות בהמטולוגיה בהדסה עין כרם, זכה ד"ר גיליס במלגת פוסט-דוקטורט קליני (fellowship) בבית החולים האוניברסיטאי Tufts בבוסטון, מסצ'וסטס, בו נמצא אחד ממרכזי המחקר החשובים בעולם בתחום קרישת הדם. המלגה אפשרה לו לרכז את זמנו במחקר ללא צורך לעבוד גם במחלקות הקליניות בבית החולים. נושא אחד בו התמקד מחקרו היה פקטור 9, חלבון המשתתף בתהליך קרישת הדם . אחד המאמרים החשובים ביותר שפרסם באותה תקופה עסק ביחסי הגומלין בין תאי דם מסוג נויטרופילים לבין חלבוני הקרישה, עבודה אשר הצביעה על קשרים בין מערכת הקרישה לבין מנגנוני דלקת.
קודו ההרים
איומים ושימור
למרות היותו מוגן באופן מלא על ידי החוק, האכיפה ברוב המקומות חסרה, מלבד החלק הצפוני של הרי באלה, שבו גם נמצא חלק גדול מהאוכלוסייה. שטח מוגן קטן יותר, הוא ה"Muktar Wildlife Sanctuary", שהוקם עבור הקודואים בשנת 1990, ולאחר ציד בלתי חוקי חמור וכריתת יערות, הם נחשבו כנכחדים באזור זה, עד שנוכחות של אוכלוסייה קטנה אושרה בשנת 2003. כרגע אין אוכלוסייה בשבי, ומספר מומחים הציעו להקים אוכלוסייה בשבי כדי להגן עליו מהכחדה.
השליח (סרט)
השליח (באנגלית: The Messenger) הוא סרט דרמה בכיכובם בן פוסטר, וודי הרלסון, סטיב בושמי, ג'נה מאלון וסמנתה מורטון. זהו סרטו הראשון של אורן מוברמן כבמאי, אשר יחד עם אלסנדרו קמון גם כתב את התסריט.
אסף שרון
חיים אישיים
שרון נשוי לעו״ד אביטל שרון, ואב לשלושה ילדים.
קרל מריה דימלובר
תחילת דרכו
דימלובר נולד ב-27 במאי 1896 בעיר פרייסינג שבקיסרות הגרמנית. עם פרוץ מלחמת העולם הראשונה ב-1914 התגייס לצבא הקיסרות הגרמנית, וב-1916 הגיע לדרגת לוטננט. במהלך המלחמה הוא עוטר בשתי הדרגות של צלב הברזל ובאות הפציעה השחור. ב-1919 הוא הועלה לדרגת אובר-לויטננט, ועם פירוקו של הצבא הקיסרי הצטרף לרייכסווהר, ופרש ממנו ב-1920. בינואר 1921 הצטרף למשטרת בוואריה, ושרת כמפקד מחלקה. כבר ב-20 בפברואר 1922 הצטרף למפלגה הנאצית וקיבל את מספר החבר 4.439. ב-1 ביוני 1933 הועלה לדרגת האופטמן במשטרה. ב-1 במאי 1934 הצטרף לאס אה, וקיבל דרגת שטנדרטנפיהרר, אך ב-15 במרץ 1935 עבר לאס אס וקיבל דרגה נמוכה יותר של אוֹבר-שטורמבאנפיהרר. מספר החבר שלו באס אס היה 252.392. מאפריל של אותה שנה היה מפקד גדוד ברגימנט הפאנצרגרנדיר אס אס ה-3 "דויטשלנד", וב-1 באוקטובר 1936 הוא הועלה לדרגת שטנדרטנפיהרר ומונה למפקד רגימנט האס אס "גרמאניה".
מלחמת העולם השנייה
לאחר החורף הקשה של 1941-1942, הדיוויזיה המחוזקת השתתפה בבלימת התקפת האביב הסובייטית באזור והפעם הצליחה להחזיק את הקו. ב-20 באפריל 1942 הועלה דימלובר לדרגת גרופנפיהרר, ומונה למפקד האס אס והמשטרה בהולנד. ב-21 ביוני 1944 הוא הועלה לדרגת אובר-גרופנפיהרר. הוא החזיק בתפקיד עד 18 באוקטובר 1944 עת מונה למפקד קורפוס האס אס ה-12, הוא פיקד על הקורפוס במשך יומיים בלבד. בינואר 1945 מונה למפקד קורפוס האס אס ה-16, ולחם עמו בקרבות בפומרניה כנגד הצבא האדום.
עונת 1999/2000 בפיב"א יורוליג
המשחק הראשון התקיים ב-23 בספטמבר 1999 והתחרות הסתיימה ב-20 באפריל 2000. בתחרות השתתפו 24 קבוצות.
מתכונת התחרות
מנצחות רבע הגמר נפגשו בפאוק ספורט ארנה, סלוניקי למשחקי פיינל פור.
שפת סימנים
שפת סימנים הוא כינוי לכל אחת מהשפות הטבעיות שמשתמשות בתנועות ידיים, מחוות גוף והבעות פנים כאמצעים העיקריים להעברת מסרים וליצירת תקשורת בין הדוברים. לכן, השימוש בשפת הסימנים מאפשר שמירה על השקט. זאת בניגוד לשפה מדוברת, שבה האמצעי העיקרי הוא הקול המופק בחללי הפה, האף והגרון.
איקוניות
בשפת הסימנים האמריקנית הסימן ל"בית" הוא גלגול של צירוף הסימנים "לאכול" ו"לישון". בשפת הסימנים הישראלית, בית מסומן באמצעות יצירת זווית בין כפות הידיים, מעין חיקוי של צורת גג רעפים. שני הסימנים אייקוניים, אולם כל סימן מבודד תכונה אחרת של העצם המתואר. כמו כן, הסימן הישראלי לא היה יכול להיווצר במקומות שבהם אין גגות רעפים.
היווצרות שפת הסימנים הישראלית
בהדרגה החלה להתפתח שפת הסימנים הישראלית (שס"י), שהיא דומה למדי, גם היום, לשפת הסימנים הגרמנית. בשנות ה-40 כבר הייתה בארץ קהילת חירשים יהודים מגובשת עם שפת סימנים משלה. שפת הסימנים הישראלית היא היום אמצעי התקשורת המוכר והנלמד בקרב ישראלים כבדי שמיעה. קיימת גם שפה מסומנת שמשמשת לתקשורת בין דוברי עברית שומעים לדוברי שפת סימנים ישראלית. עברית משמשת לדוברי שפת הסימנים הישראלית כשפה שנייה, והם חווים קשיים דומים לאלה שיש למיעוטים לשוניים אחרים, כגון עולים חדשים או ערבים ישראלים. בין היתר, הם זקוקים לשירותי מתורגמנות, לא רק בשל קשיי השמיעה, אלא גם משום שקל להם יותר להתבטא בשפת-אמם, שהיא שפת הסימנים הישראלית. במגזר הערבי בישראל קיימות כמה שפות סימנים אחרות שמשמשות קהילות קטנות של כבדי שמיעה, אולם ערבים ישראלים רבים לומדים את שפת הסימנים הישראלית.
קשרים בין שפות סימנים לשפות מדוברות
קהילות של חירשים דוברי שפות סימנים הן כמעט תמיד דו-לשוניות. זאת משום שהחירשים חייבים ללמוד את השפה המדוברת כדי להשתלב בחברת השומעים שסביבם. לימוד השפה המדוברת נעשה באמצעות לימוד קריאת שפתיים, שימוש בשפה מסומנת או באמצעות קריאה וכתיבה. לרוב שפות הסימנים יש מערכת של סימון אותיות האלפבית של השפה המדוברת המקומית. פעמים רבות נשאלת מילה מן השפה המדוברת לשפת הסימנים באמצעות אימוץ האיות שלה כצירוף-סימנים בפני עצמו. בנוסף, משתמשים חירשים רבים ב"הגייה" או תנועות שפתיים (באנגלית הדבר מכונה: mouthing). "הגייה" היא הנעת השפתיים באופן הנראה כהגיית המילה בשפה המדוברת, תוך כדי סימון סימן בעל משמעות דומה בשפת הסימנים. למשל, הגיית המילה "וילה" תוך כדי סימון "בית". עם זאת, יש גם מקרים של הגייה שאין להם קשר לשפה המדוברת, והם משמשים כתכונה נוספת, שרירותית, של הסימן.
תפישות שגויות
לפי אמונה שהייתה רווחת בעבר, שפת סימנים היא שפה דלה שאינה אלא פנטומימה והצגה חזותית ופשטנית של הדברים הנאמרים, ולא ניתן להביע באמצעותה רעיונות מופשטים ומורכבים. אולם בעשורים האחרונים של המאה ה-20 בלשנים התחילו לחקור ביתר רצינות את שפת הסימנים והגיעו למסקנה כי מדובר בשפה לכל דבר, בעלת אוצר מילים עשיר ודקדוק מורכב - ממש כמו כל שפה טבעית אחרת.
מגילת סן מיקלה
עלילה
מונתה חש למקומות אסון למרות הסיכון. כאשר היה בטיול בלפלנד נודע לו על מחלת כולרה קשה בנאפולי עם אלף חללים ביום. הוא מתאר את הגוססים בבתים כשהעכברים מצטופפים סביבם ומתחילים לאכול אותם. הוא חש גם לעיר מסינה בסיציליה שנחרבה ברעש אדמה וצונאמי ונאלץ לישון עם רוצחים.
פורום (מרכז קניות)
פורום (באנגלית: Forum) הוא מרכז קניות הממוקם בהלסינקי, פינלנד, אשר נפתח בשנת 1985 וממוקם בין הרחובות מנרהיימינטיה, סימונקאטו, איירינקאטו וקאלוונקאטו.
מארק ג'ייקובס
שנותיו הראשונות וחינוך
מארק סיים ללמוד בבית הספר הגבוה לאמנות ועיצוב בשנת 1981 ולמד בבית הספר פרסונס לעיצוב בניו יורק. במהלך הזמן בו מארק למד בפרסונס, הוא זכה בפרסו הראשון בקריירה (בשנת 1984).
מסובך
שידור הסדרה
פרק הבכורה של הסדרה שודר ב-29 באוקטובר 2016 בערוץ 10 והשיג 11.2% אחוזי רייטינג. ממוצע הצפייה של העונה הראשונה הוא 7.7%.
נתונים ליום שידור הפרק האחרון של העונה הראשונה:
הנוער העובד
נוער לומד ומסגרות לימודיות
היה ידוע כי רבים מתלמידי בית הספר היסודי יאלצו לצאת לשוק העבודה ולא ימשיכו לתיכון, לכן איגודם למסגרת החינוכית של הנוער העובד עוד לפני יציאתם לעבודה יכלה להיות משמעותית ביותר. חלק ממורי בתי החינוך לילדי עובדים ראו בנוער העובד תנועת נוער המשלימה את ערכי בית הספר.
כמה מחברי "השומר הצעיר ס.ס.ס.ר" (תנועה שמאוחר יותר התנתקה מהשומר הצעיר ונקראה נצ"ח) שעלו לארץ (ביניהם זאב הים, אליק שומרוני, יוסף יזרעאלי, ברוך קטן ואלעזר גלילי) הציעו להקים מסגרת חינוכית-צופיית לנוער לומד בתוך הנוער העובד, ומסגרת זו ניקראה "הצופים העובדים". המסגרת צמחה במהירות תוך שימת דגש על רעיונות "באדן פאוליים", והיה חשש שמה יאבדו "הצופים העובדים" את זיקתם לנוער העובד. עד מהרה התברר כי למרות ההסכם כי "הצופים העובדים" תשמש כמסגרת לשכבות הגיל הצעירות ותשתלב בפעילות הנוער העובד בשכבות הגיל הבוגרות - בוגריה ומדריכיה ראו בה מסגרת קבועה עד גיל 17, ולמעשה התקיימה המסגרת כתנועה לצד הנוער העובד במסגרת פדרטיבית. אנשי השומר הצעיר והקיבוץ הארצי תמכו במצב זה משום שדגלו בחינוך מפלגתי וראו בנוער העובד איגוד מקצועי בלבד.
קליטת עליה בנוער העובד
בעשרים שנותיה הראשונות של התנועה לא התקיים השיח על קליטת עליה כשיח נפרד, ואף על פי כן הפעילות הקיפה ציבור עולים גדול ורחב. הסיבות לכך היו נעוצות בנקודת מבט שראתה את השיטה הכלכלית כמייצרת פערים ומצוקה, ולכן איגדה את הנערים העובדים ובני הפועלים ממגוון העדות סביב המאבק המשותף להטבת תנאי הפועלים. כך לדוגמה הייתה נהוגה עבודת ילדות קטנות מתחת לגיל 10 בעדה התימנית, והנוער העובד ייצר תעמולה שעודדה לימוד מקצוע לבנות, והשתדל להביאן לסניף ולבתי ספר ערב. אולם לפעולה זו לא התייחסו כאל "פעולה בעדה התימנית" - אלה כפעולה עם ילדות עובדות.
סמל התנועה
הסמל עגול ובתוכו מוצלבים ענף עץ זית וחץ. ביניהם עובר סרט ועליו הכתובת "לעבודה להגנה ולשלום - נוער עובד" (סיסמה שתבע אברהם ברוידס - משורר הנוער העובד). אלמנטים מרכזיים מהסמל משמשים בסמל של תנועת הנוער העובד והלומד.
טיאנחה-2
טיאנחה-2 (בסינית: 天河-2; נקרא גם שביל החלב 2) הוא מחשב-על הממוקם בגואנגג'ואו, ברפובליקה העממית של סין. הוא פותח על ידי קבוצה של 1,300 מדענים ומהנדסים, ומגיע לביצועים של 33.86 פטה פלופס.
היסטוריה
הפיתוח של טיאנחה-2 תוקצב על ידי תוכנית 863, והעומדים מאחוריו היו ממשלת סין, הממשל של מחוז גואנדונג, ועיריית גואנגג'ואו. המחשב נבנה על ידי האוניברסיטה הלאומית לטכנולוגיות הגנה, ושוכלל על ידי חברת טכנולוגיית המידע Inspur. Inspur ייצרה את לוחות המעגלים המודפסים, ועזרה בהתקנת ובדיקת תוכנת המחשב. תאריך היעד המקורי לסיום המיזם היה בשנת 2015, אך לבסוף הוכרז עליו בשנת 2013. ביוני 2013 החל המחשב לעבוד באופן מלא, והגיע למלוא יכולותיו החישוביות בסוף 2013.
עונת 1969/1970 ב-NBA
עונת 1969/1970 היא העונה ה-24 של ליגת ה-NBA. העונה הסתיימה עם זכייתה הראשונה של ניו יורק ניקס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 3–4. תקוותם של הניקס לאליפות ספגה מכה קשה במשחק החמישי בסדרה לאחר שכוכב הקבוצה, ויליס ריד, קרע שריר ברגלו והוערך כי יפסיד את המשך הסדרה. הניקס אכן סבלו מנחיתות משמעותית במשחק השישי בו הובסו, שגרר את הסדרה למשחק שביעי ומכריע. המשחק השביעי, שנערך באולמה הביתי של ניו יורק - המדיסון סקוור גארדן - סיפק את אחד הרגעים הזכורים והדרמטיים בתולדות ה-NBA; דקות ספורות לפני תחילת ההתמודדות עלה ויליס למגרש, בצליעה, לקול תשואות הקהל המקומי. הופעתו המפתיעה של ריד, והעובדה שקלע את 4 הנקודות הראשונות במשחק, שילהבה את הקהל וסיפקה השראה לשחקני הניקס, שניצחו במשחק בתוצאה 99–113. שנים לאחר מכן סיפר ריד כי "לא עובר יום בחיי בו לא מזכירים לי את המשחק ההוא". רכז הניקס, וולט פרייזר, קלע במשחק המכריע 36 נקודות וחילק 19 אסיסטים, אך הופעתו ההירואית של ריד, שסיים את המשחק עם אותן 4 נקודות, זיכתה אותו בתואר ה-MVP של סדרת הגמר. ריד זכה בעונה זו גם בתואר ה-MVP של העונה הסדירה וה-MVP של משחק האולסטאר, ובכך הפך לשחקן הראשון שזוכה בשלושת התארים באותה עונה. שני השחקנים היחידים מאז שרשמו הישג זה הם מייקל ג'ורדן ושאקיל אוניל. בשנת 1996 נבחרו הניקס של עונה זו לאחת מ-10 הקבוצות הגדולות בתולדות ה-NBA.
מנהיגי ברית המועצות
במהלך שישים ותשע שנות קיומה, מנהיגה של ברית המועצות היה בדרך כלל מנהיג דה פקטו שלא היה בהכרח ראש המדינה, אלא מילא תפקידים כמו ראש הממשלה או המזכיר הכללי של המפלגה. על פי חוקת 1977, יו"ר מועצת השרים של ברית המועצות היה ראש הממשלה, ויו"ר נשיאות הסובייט העליון היה ראש המדינה.
חרושצ'וב (1953–1964)
לאחר מותו של סטלין הכוח הפוליטי התרכז בטרויקה שכללה את גאורגי מלנקוב, ויאצ'סלב מולוטוב ולברנטי בריה. בתמיכתו של בריה, קומיסר הפנים ומי שעמד מאחורי משטר הדיכוי הסטליניסטי, מונה מלנקוב (שהיה בן בריתו הפוליטי של בריה מאז פרשת לנינגרד ב־1948) לראש הממשלה (יו"ר מועצת השרים לשעבר) במקומו של סטלין, ולזר קגנוביץ' ובריה עצמו נבחרו לסגניו הראשונים (לצד מולוטוב וניקולאי בולגנין שכיהנו בתפקיד זה מאז 1942 ו־1950 בהתאמה). חרושצ'וב באותה עת היה בעל תפקידים לא מוגדרים בפוליטביורו, אך עם התפטרותו של מלנקוב ממזכירות הפוליטביורו (במסגרת הסכמים פוליטיים עם שותפיו), החל חרושצ'וב לצבור כוח, והפך במהרה לאדם החזק במזכירות. במקביל, פתח בריה במפגן של רפורמות לטובת העם במה שהיה נראה כמסע לתפיסת השלטון. דבר זה גרם להתקרבותם של חרושצ'וב ומלנקוב, ובהמשך גם שאר חברי הפוליטביורו, שהשתכנעו כי בריה מתכנן הפיכה צבאית. בהובלתו של חרושצ'וב נעצר בריה ביוני 1953, נשפט והוצא להורג בדצמבר באותה שנה. בינתיים, חרושצ'וב השכיל לתמרן את מאזן הכוחות לטובתו, וב־14 בספטמבר 1953 הוא נבחר באופן רשמי לתפקיד המזכיר הראשון של המפלגה, אותו תפקיד בו החזיק למעשה סטלין ברוב שנותיו בשלטון. כעת מלנקוב וחרושצ'וב חלקו ביניהם בשלטון, כאשר עיקר כוחו של מלנקוב היה במנגנון הממשלתי, אותו הוא ביקש להרחיב על חשבון המנגנון המפלגתי בו שלט חרושצ'וב. חרושצ'וב, המתוחכם יותר מבין השניים, חיזק בהדרגה את כוחו, רכש בעלי ברית והצליח למנות את מקורביו לתפקידים בכירים (הבולט מביניהם היה מינויו של איוואן סרוב לראש הק.ג.ב. במרץ 1954). בינואר 1955, בישיבת הוועד המרכזי של המפלגה, הואשם מלנקוב במעורבות בפשעיו של בריה (ובפרט פרשת לנינגרד). חודש לאחר מכן, בישיבה של הסובייט העליון, ישיבה טקסית בעיקרה, הודח מלנקוב במפתיע מתפקידו כראש הממשלה לטובת סגנו בולגנין (מלנקוב נותר סגנו של בולגנין עד 1957). מהלך זה סיים את עלייתו לשלטון של חרושצ'וב, וסימן את הפיכתו למנהיגה המוחלט ברית המועצות.
וושינגטון טיימס
היסטוריה והקשר לכנסייה
ה"וושינגטון טיימס" נוסד בוושינגטון די. סי. ב-1982, על ידי חברת המדיה .News World Communications, Inc, השייכת לכנסיית האיחוד. ה-NWC החזיקה ב"וושינגטון טיימס" כ-28 שנים, עד מכירתו בנובמבר 2010 לסאן מיאנג מון אישית, שקנה אותו יחד עם כמה מעורכי העיתון. באוקטובר 2009, כשנה אחת קודם לכן, העביר מון את השליטה ב-NWC לבנו הבכור היון ג'ין מון, הידוע בכינוי פרסטון מון. נטען כנגד מון הבן, כי בניגוד לנוהגו של אביו, הוא ביקש מחד לחסוך בהוצאות העיתון ומאידך החל להתערב יותר ויותר בתכניו וכי הדבר עורר תגובות נגד של העורכים והעיתונאים. הסכסוך איים לגרום לסגירת העיתון וכדי למנוע זאת קנה אותו כאמור מון האב, חזרה מבנו.
קורט פון גוטברג
תקופת מלחמת העולם השנייה
בקיץ 1939 הוא מונה לראש הסניף של המשרד בפראג, בשטחי הפרוטקטורט של בוהמיה ומוראביה. הניהול הפיננסי של הכספים שתחת אחריותו היה גרוע מאוד, והוביל לעסקאות מפוקפקות, הלוואות פרטיות וחוסר פיקוח על הכפופים לו. הדבר הוביל לשערורייה בתוך המשרד, ובנובמבר של אותה שנה הוא סולק מתפקידו, ונשלח למעצר בית. הימלר, שגוטברג היה בן טיפוחיו, התערב לטובתו, ובמשפט שנערך לו נקבע שטעויות עובדתיות גרמו לגוטברג לפעול בצורה מוטעית, והוא שוחרר מהמעצר ב-1 באוקטובר 1940 הוא שוחרר ומונה לראש מחלקת הרכישה במשרד הגזע והיישוב. ב-20 במרץ 1942 הוא הועלה לדרגת בריגדפיהרר וביוני של אותה שנה מונה למפקד "צוות קרב גוטברג" אשר הוקם כדי להילחם בכוחות הפרטיזנים בשטחי ברית המועצות. צוות הקרב שלו פעל בשטחי בלארוס, וגוטברג פיתח שיטות משלו להילחם בפרטיזנים אשר היו מבוססות בעיקר על טרור כנגד האוכלוסייה האזרחית. אזורים שלמים הוכרזו על ידו כאזורי קרבות, וכפרים הותקפו שוב ושוב בטענה שהן תחת שליטת פרטיזנים. כמו כן היה צוות הקרב שלו מעורב במידה רבה בשואת יהודי בלארוס.
הכשת נחש
פתופיזיולוגיה
נחשים ארסיים מסוגלים לנשוך גם ללא החדרת ארס לתוך האדם, מכיוון שהזרקת הארס היא רצונית ולא אינסטינקטיבית. נחשים עשויים להכיש הכשות יבשות כדי לא לבזבז את הארס שלהם על יצור שהם לא יהיו מסוגלים לאכול בגלל הגודל שלו, התנהגות שנקראת ארס מדוד. עם זאת, מספר מקרי ההכשות היבשות מתוך כלל ההכשות של נחש כלשהו משתנה בין המינים: 80% של ההכשות שנגרמו על ידי נחש ים, אשר בדרך כלל נבהל בקלות, הן ללא החדרת ארס, לעומת זאת, רק 25% מכלל הכשות הנחש צפעוני גומה הן יבשות. יתר על כן, חלק מסוגי הנחשים, כגון עכסנים, מגדילים באופן משמעותי את כמות הארס שמוזרק במקרי הגנה לעומת זו שלצורך השגת טרף.
נוגדנים
עד התגלות הנוגדן, הכשות רבות של נחשים היו קטלניות. למרות התקדמות משמעותית ברפואת חירום, הנוגדן הוא לעיתים קרובות הטיפול היעיל ביותר נגד ארס. הנוגדן הראשון פותח בשנת 1895 על ידי רופא צרפתי בשם אלבר קלמט לטיפול נגד הכשה של קוברה הודית. הנוגדן מיוצר על ידי הזרקת כמות קטנה של רעל לחיה (בדרך כלל לסוסים או לכבשים) על מנת ליזום תגובה של המערכת החיסונית. הנוגדנים שנוצרו נאספים מדם החיה.
טיפולים שגויים בעבר
חלק מהשיטות הישנות הן: במקרים קיצוניים, באזורים מרוחקים, כל ניסיון לטפל בטיפולים הללו הוא מוטעה ויכול להוביל לפציעות גרועות מהכשת נחש. במקרים גרועים ביותר בהכשה בגפיים, חוסם העורקים ששמו השבית לחלוטין את זרימת הדם אל הגפה, וכשהאדם הצליח להגיע למקום שמספק שירות רפואי הולם, לא נשאר אלא לקטוע את הגפה.
יום הזיכרון לשואה ולגבורה
חוק איסור הכחשת השואה
חוק נוסף העוסק בזיכרון השואה הוא חוק איסור הכחשת השואה, שבו נקבע עונש מאסר של חמש שנים לאיש "המפרסם, בכתב או בעל פה, דברים המכחישים את המעשים שבוצעו בתקופת השלטון הנאצי ושהם פשעים כלפי העם היהודי או פשעים כלפי האנושות, או ממעיטים את ממדיהם, בכוונה להגן על מבצעי הפשעים הללו או להביע להם אהדה או הזדהות".
דרגון בול סופר
סאגת קרב האלים - אל ההרס בירוס
חצי שנה לאחר תבוסתו של קיד בו, כדור הארץ שב לסדרו. בעוד גוקו החל לעבוד כחוואי כדי לפרנס את משפחתו. חבריו גם כן חיים חיי שלווה. עם זאת, מופיע כעת איום חדש על הפלנטה בצורתו של בירוס, אל ההרס, בהיותו הישות האימתנית ביותר ביקום כולו. לאחר שהתעורר מעשרות שנים של שינה, מיידע בירוס את עוזרו ומורה דרכו, המלאך וויס, שהוא נחוש להילחם בלוחם האגדי הנודע בכינוי "סופר סאיין אל" (超サイヤ人ゴッド, סוּפַּה סַאִייַה-גִ'ין גוֹדּוֹ) בעודו מאיים להשמיד את כדור הארץ אם הלוחם האגדי יפסיד לו. כדי להגן על כדור הארץ, גוקו משנה את צורתו לסופר סאיין אל, תוך שימוש בכוחם של 5 סופר סאיינים - מקיטה, סון גוהאן, גוטן, טראנקס ופאן (בהיותה עובר ברחמה של אמה, וידל). גוקו מציג כמות אדירה של כוח, אשר מספיקה כדי להרשים את בירוס ואפילו להגיע לבערך 70 אחוז מהכוח של בירוס, אף על פי שגוקו הפסיד לו - בירוס מחליט לחוס על הפלנטה.
סאגת יקום 6
שאמפה, אחיו של בירוס ואל ההרס של יקום מספר 6 משכנע את בירוס לקיים טורניר לחימה בין הלוחמים הטובים ביותר מהיקומים שלהם. וויס חושף לגוקו וחבריו שישנם שנים עשר יקומים בסך הכול, כשהיקום שלהם הוא יקום מספר 7. שאמפה מגלה גם שהפרס על זכייה בטורניר יהיה כדורי הסופר דרגון בול, שהם כדורי דרגון בול בגודל של פלנטה ומאפשרים הענקת משאלות ללא הגבלה. שאמפה מתכנן שלאחר שיזכה בטורניר - כדור הארץ של יקום מספר 7 יוחלף עם מקבילו ביקום מספר 6, שהושמד מזה כבר, לאחר שהאוכל ביקום מספר 7 מצא חן בעיניו. גוקו וחבריו משתתפים בטורניר, כשבכל מקצה בטורניר מוצגות יכולות והפתעות שונות. הטורניר מגיע לשיאו במקצה השני לפני האחרון, בקרב בין גוקו לְהיט, (Hit). לאחר ניסיון כושל להסיר את חוקי הטורניר כדי להתמודד עם היט במלוא כוחו, גוקו פורש מהקרב ביוזמתו. עם זאת, בקרב האחרון בטורניר נגד מונאקה היט מפסיד בכוונה. ובכך הטורניר הסתכם בניצחונו של יקום מספר 7. כמחווה לאחיו, בירוס מבקש בסתר מכדורי הסופר דרגון בול לשחזר את כדור הארץ של יקום מספר 6 על כלל תושביו.
ביקורת
רבים ביקרו את הסדרה על כך שבין פרקים 5 ל-24 (ואף מספר פרקים לאחר מכן) הוצגה אנימציה באיכות ירודה. בהמשך הסדרה, קיבלה ביקורות חיוביות לאור שיפור באנימציה.
הופלופונאוס
הופלופונאוס (שם מדעי: Hoplophoneus; מילולית: "רוצח חמוש") הוא סוג של טורף ממשפחת הנימרווידיים, שחי מסוף האאוקן עד תחילת האוליגוקן לפני 35 עד 29 מיליון שנה מזמננו. הוא היה אנדמי לאמריקה הצפונית ומאובניו תוארו לראשונה בידי החוקר אדוארד דרינקר קופ ב-1874.
בדיקה שנערכה על מאובנים של הופלופונאוס מדקוטה הדרומית מראים סימני דקירה חדים בגולגולת, אשר נגרמו ממאבק עם הופלופונאוס אחר. עם זאת הפציעה החלימה, כך שייתכן שאולי קרבות ההופלופונאוסים היו שכיחים והתבצעו בעזרת הניבים האימתניים ויעד ההתקפה היה אחורי הגולגולת ופתחי העיניים.
משה אלטמן
ביוגרפיה
ב-1949 נעצר אלטמן יחד עם יעקב יקיר, מוטל סקציאר והרץ ריבקין ונשפט לעשר שנים בגולאגים. ב-1955 הוא שוחרר ושמו טוהר. עם תחילת הופעתו של כתב העת "סאָוועטיש הײמלאַנד" ב-1961 החל אלטמן לפרסם בו את חיבוריו.
מועצת המכינות הקדם צבאיות הציוניות-ישראליות
פעילות המועצה
המועצה היא הגוף המייצג של המכינות מול משרדי ממשלה ורשויות מדינה, תורמים וגופים אחרים. מעבר לייצוג השוטף, המועצה מפעילה מספר פרויקטים חינוכיים, שמופעלים במקביל במכינות שונות ברחבי הארץ - וכן את פרויקט הבוגרים של המכינות המיועד לספק אפיקי עשייה לעשרות אלפי הבוגרים של המכינות הקדם צבאיות.
היקף הפעילות של המכינות הקדם צבאיות
נכון לשנת תשע"ז ישנן 56 מכינות מאושרת על ידי משרד החינוך, הממוקמות ב80 אתרים ובהן לומדים כ-4,500 חניכים.
עב-ראש מנומר
מאפיינים
זוהי ציפור באורך 24 ס"מ ומשקל עד 29 גרם. היא בעלת נוצות אפורות עם זנב וכנפיים חומות ואזור השת חום. הראש גדול ועבה כשמו, העיניים גדולות והמקור מזכיר מקור של חנקן עם עיקול בקצהו. הנוצות שסביב העיניים יותר חומות משאר הראש.
אחרי הצלצול (סדרת טלוויזיה ישראלית)
אחרי הצלצול היא גרסה ישראלית לסדרת קומדיית המצבים האמריקאית לבני נוער מבית ערוץ דיסני. הסדרה יצאה בישראל בשנת 2009 בחודשיו הראשונים של ערוץ דיסני בישראל, וזוהי הפקת המקור הראשונה שלו בארץ.
Tom Clancy's Rainbow Six Siege
על מנת לדמות מצבי בני ערובה אמיתיים, מפתחי המשחק התייעצו וביקרו יחידות עלית ללוחמה בטרור. מנוע המשחק הוא AnvilNext 2.0 והוא זה שמאפשר את אפשרויות ההרס במפה. המשחק הוכרז באירוע E3 2014; הוא היה מועמד ל-4 פרסים וזכה לתשבחות חיוביות רבות, בייחוד על מצב מרובה המשתתפים ועל האופי הטקטי של המשחק. עם זאת, המשחק ספג גם ביקורות על התוכן הדל והמחסור במערכת התקדמות. החברה הוציאה עדכונים, שיפורים וחידושים רבים והמשחק זכה לביקורות חיוביות יותר ויותר. החברה יצרה שיתוף פעולה עם ESL וזה תרם להפיכתו של המשחק לכותר נוסף של ספורט אלקטרוני. בפברואר 2019 דווח על כ-45 מיליון שחקנים בכל הפלטפורמות.
דמויות
המשחק מכיל (נכון לדצמבר 2019) 52 דמויות - 26 התקפיות ו-26 הגנתיות. כל דמות מתאפיינת בלאום, כלי נשק (כולל אקדחים), גאדג'טים, חפצים ותוספות שונות. להלן טבלה המכילה את כל הדמויות נכון לדצמבר 2019:
רכישות פנימיות
ככלל, לא משנה איזו גרסה של המשחק קנה המשתמש, כל אחד יכול לשחק בכל דמות, מפה ומצב משחק שקיימים. עם זאת, ניתן לבצע רכישות פנימיות על מנת להשיג עיצוב שונה (לדמות או לנשק) או לחלופין להקל על הרכישה של דמויות (קנייה מיידית של דמויות בכסף אמיתי במקום חיסכון של כסף-משחק לאורך זמן). המשחק מתבסס על שיטת מימון זו.
ג'ייקוב בטלון
ביוגרפיה
בטלון נולד בהונולולו בירת הוואי של ארצות הברית, להורים פיליפינים. לו שבעה אחים-למחצה: שניים מאמו וחמישה מאביו. התחנך במסגרות קתוליות.
שביתת הסטודנטים (1970)
תגובת ממשל ניקסון
כתוצאה ישירה משביתת הסטודנטים, ב-13 ביוני 1970, הנשיא ניקסון הקים את ועדת הנשיא לחקירת המתיחות בקמפוסים (President's Commission on Campus unrest). הוועדה התבקשה ללמוד על עימותים, הפרות סדר, ואלימות בקמפוסים בשביתת הסטודנטים. הוועדה הגיע למסקנה שהירי באוניברסיטת קנט סטייט היה מיותר.
אברהם חן
ברית המועצות
בה'תרס"ב (1902) נשא את לאה בת משה מינצברג, סוחר עצים עשיר מצ'רקאסי. בתקופה זו כתב חוברת על "צרות ישראל" ובה תיאר את חוויית הנידון למיתה והחוברת אבדה, לימים כתב כי הוא משוכנע שחוברת זו הייתה הטובה מכל אשר כתב בימי חייו. בתחילה ניסה לעסוק במסחר, אך בה'תרס"ט נבחר ברוב קולות לרב העיירה נובוזיבקוב שבפלך צ'רניגוב, בחירתו התפרסמה בעיתון הד הזמן. על רבנותו בעיירה זו, הנהגתו ופסיקותיו כתב ברשימותיו ידידו הרב שלמה יוסף זוין, ששימש גם הוא כרבה של עיירה זו.
בתקופת רבנותו בנובוזיבקוב הוצעה לו משרת רבנות חשובה יותר, אך הוא דחה את ההצעה. באותה תקופה התפרסם כאשר כתב את חיבורו 'היהדות והדם' העוסק במשפט בייליס ומפריך את הטענות נגדו, וחולל רושם רב בציבור, הרב חן פעל וסייע לשחרורו של בייליס ונפגש עם עורך דינו.
פוניבז' (כדורגל)
היסטוריה
בשנת 2015 המועדון שיחק בליגת משנה וסיים את העונה במקום השמיני. בעונת 2017 המטרה הייתה לסיים במקום הראשון ולעלות לליגה הבכירה. כבר בתחילת העונה היה ברור שמטרה לא תושג. המאמן פוטר ומועדון סיים את העונה במקום ה-10. בעונת 2018 עם המאמן החדש אלכסנדרו קורטיאנו המועדון זכה באליפות הליגה ועלה לליגה הבכירה. העונה הראשונה בליגה הבכירה המועדון סיים במקום החמישי.
ודיע א-סאפי
מותו
ודיע א-סאפי הלך לעולמו בגיל 92 באוקטובר 2013, ובכך איבד העולם הערבי את אחד מגדולי הזמר שלו.
ניוז קורפ
השנים הראשונות
מרדוק הפך את העיתון "אדלייד ניוז", הנכס העיקרי שלה, להצלחה גדולה. והוא החל להפנות את תשומת ליבו לרכישה והרחבה של עסקיו. הוא קנה את העיתון "סאנדיי טיימס" בפרת', מערב אוסטרליה ב-1956. ובמהלך השנים הבאות רכש עיתונים פרבריים ומחוזיים בניו סאות' ויילס, בקווינסלנד, בוויקטוריה ובטריטוריה הצפונית, כולל הצהובון של סידני "The Daily Mirror" אותו רכש ב-1960. האקונומיסט מתאר את מרדוק כ"ממציא את הצהובון המודרני",כשהוא פיתח תבנית קבועה לעיתונים שלו, הגדיל את סיקור הספורט והשערוריות וכלל את כותרת שמושכת את העין בעמוד בראשון.
גידול והתרחבות ברחבי העולם
בפברואר 1989 השיק מרדוק את רשת הטלוויזיה בלוויין הבריטית, Sky Television. הרשת ספגה הפסדים עצומים בשנות פעילותה הראשונות, והעסקיים הרווחים האחרים שלו, סובסדו אותה. מרדוק שכנע את מפעילת הלוויין היריבה חברת "שידורי הלוויין הבריטית" (British Satellite Broadcasting) לקבל הצעת מיזוג בסוף שנת 1990. החברה הממוזגת, BSkyB, שולטת מאז בשוק הטלוויזיה בתשלום הבריטי. בשנת 1992 זכתה הרשת בזכויות השידור של ליגת הפרמייר ליג והחלה לשדר משחקי כדורגל בשידור ישיר. בשנת 1996 היו ל-BSkyB כבר יותר מ -3.6 מיליון מנויים, פי שלושה ממספר לקוחות הכבלים בבריטניה באותה עת. בשנת 1998 מרדוק עשה ניסיון לרכוש את מועדון הכדורגל מנצ'סטר יונייטד, עם הצעה של 625 מיליון ליש"ט, אך זו נכשלה.
עמרם פישר
ביוגרפיה
בגיל 16, הלך ללמוד תורה באובודה, אצל הרב פנחס אסטרייכר. לאחר מספר חודשים עבר לישיבתו של הרב עזריאל הילדסהיימר, ישיבת אייזנשטט. לאחר לימודיו באייזנשטאדט, עבר ללמוד בשופרון אצל הדיין הרב אברהם אליעזר זאב אלט, לימים אב בית דין קוברסדורף, אולם לאחר חצי שנה עבר לישיבת פרשבורג אצל אברהם שמואל בנימין סופר, המכונה "הכתב סופר", בונה של החתם סופר. בישיבה זו למד עד פטירת הכתב סופר, ב-1872 (ה'תרל"ב), אז הלך ללמוד באוז'הורוד, אצל הרב חיים צבי מנהיימר, רבה של העיר. ברם, מספר חדשים לאחר הגעתו לעיר, בשנת ה'תרל"ג, פרצה מגפת כולרה בעיר.
חיבוריו ופסיקותיו
פסיקותיו וחידושיו נכתבו בקונטרס דברי עמרם שנדפס בתוך הספר של בנו הרב עקיבא 'עטרת עקיבא', שנדפס בשנת תשס"ה.
טולרמיה
טולרמיה (באנגלית: Tularemia, מוכרת גם בתור: קדחת הארנבים (Rabbit fever) וקדחת אוהרה (Ohara's fever)) היא מחלה זיהומית זואונוטית הנגרמת על ידי ארבעת זני החיידק Francisella tularensis והווקטורים השכיחים להעברתה שייכים למערכת פרוקי-הרגליים. ארבעת הזנים של החיידק גורמים לביטוי קליני שונה של המחלה, כשהזן F. tularensis tularensis (Type A) נחשב לאלים ולמסוכן ביותר. המחלה נקראת על שם מחוז טולרה (Tulare county) בקליפורניה בו התגלה החיידק לראשונה ונפוצה ברחבי חצי הכדור הצפוני, מהחוג הארקטי ועד לקו רוחב 20 צפון.
חיידק הטולרמיה
חיידקי F. tularensis הם חיידקים גראם-שליליים קטנים (גודל ממוצע של µm0.2x0.2-0.7), אירוביים אובליגטוריים ואינטרצלולריים (תוך-תאיים) פקולטטיביים. חיידקים אלה אינם מוטיליים, קטלאז-שליליים, אוקסידאז-שליליים ובעלי צורה נקדית-מתגית (Coccobacilli). החיידק התגלה לראשונה במקרה בשנת 1911 במחוז טולרה (Tulare county) שבקליפורניה על ידי הבקטריולוג האמריקאי ג'ורג' וולטר מק'קוי ממעבדה לחקר הדבר מטעם שירותי בריאות הציבור בסן פרנסיסקו, בעת שעסק בחקר הדבר בקרב נובחניות. בשנת 1921 הצליח הבקטריולוג האמריקאי אדוארד פרנסיס (Edward Francis) לקשור לראשונה בין ממצאיו של ד"ר מק'קוי משנת 1911 לבין הפתוגנזה בבני אדם. כיום מוכרים למדע ארבעה זני F. tularensis: Type A נחשב, כאמור, לזן האלים והמסוכן ביותר מבין הארבעה. הוא נפוץ בצפון אמריקה בכלל ובפרט בארצות הברית ובקנדה וגורם לרוב לדלקת ריאות חריפה שמובילה למוות. Type B הוא הזן הנפוץ באירופה ובאסיה. זהו זן אלים פחות בהשוואה ל-Type A ואינו גורם למוות לעיתים קרובות. שני הזנים הנותרים הם נדירים הרבה יותר וכמעט שאינם גורמים לטולרמיה בבני האדם.
אלכס אגינגה
קריירת משחק
בעונת זכתה הקבוצה באליפות שנייה ברציפות, ובטורניר אינביירנו  זכתה בפעם השלישית בתואר. בכל שלוש הזכיות של נקקסה בתואר היה אגינגה לאחד משחקניה הבולטים והחשובים של המועדון. הזכייה בטורניר האינביירנו שלחה את נקקסה לייצג את מקסיקו בגביע CONCACAF לאלופות (בצוותא עם דפורטיבו טולוקה, אלופת טורניר וראנו של אותה השנה). נקקסה הדיחה את לוס אנג'לס גלאקסי במוקדמות הטורניר, ובשלב הפלייאוף הדיחה את דפורטיבו סאפריסה ואת די.סי. יונייטד כדי להעפיל לגמר מול אלחואלנסה מקוסטה ריקה. נקקסה נקלעה לפיגור 1-0 במחצית, ועם פתיחתה של המחצית השנייה כבש אגינגה את שער השוויון, בדרך למהפך ולזכייתה של נקקסה בתואר עם ניצחון 2-1 בסיום. בזכות הזכייה השתתפה הקבוצה באליפות העולם לקבוצות כדורגל 2000, שם סיימה הקבוצה במקום השני בשלב הבתים והגיעה למשחק על המקום השלישי מול ריאל מדריד. במשחק זה הדהימה קבוצתו של אגינגה את ריאל עם ניצחון 4-3 בדו-קרב בעיטות עונשין. אגינגה כבש את הפנדל הרביעי של קבוצתו בדו-קרב, לפני שבן ארצו אגוסטין דלגאדו הכריע את המפגש.
קריירת אימון
בשנת 2010, כחמש שנים לאחר פרישתו, החל אגינגה את הקריירה המקצועית כעוזר המאמן של מנואל לפואנטה בקלוב אמריקה המקסיקנית. לאחר מספר חודשים, עם פיטוריו של לפואנטה, סיים גם אגינגה את דרכו במועדון.
יום הזיכרון לחללי מערכות ישראל
קביעה רשמית של יום הזיכרון
פחות משבועיים לפני יום העצמאות השני, באפריל 1950, הוצאה פקודת מטכ"ל הקובעת את ד' באייר, יום לפני יום העצמאות, כיום הזיכרון לחללי צה"ל, ושלא יתקיימו אזכרות צבאיות באף יום אחר. באותה שנה, מאחר שיום ה' באייר חל בשבת, הוקדם יום הזיכרון ליום חמישי ויום העצמאות נדחה ליום ראשון. הפקודה קבעה את סדרי היום ואת אופי הטקסים שיתקיימו בבתי הקברות הצבאיים של מדינת ישראל. בריאיון לערוץ 2 שנערך בשנת 1994 אמר הרב שלמה גורן כי קביעת המועד בצמוד ליום העצמאות נעשתה במקרה. לטענתו, במשך כל השנה השנייה למדינה נדחה מועד קביעת היום שוב ושוב, וכאשר יום העצמאות התקרב, הבחין הרב כי לא נקבע ליום הזיכרון מועד, ומכיוון שלא נשארו ימים, הוצמד יום הזיכרון ליום העצמאות. לדבריו, רק מאוחר יותר ניתנה לדבר הפרשנות המקובלת, שעצמאות המדינה קשורה קשר הדוק לדם הנופלים.
כללי הזזת התאריך
בשנת ה'תשנ"ז-1997 תיקנה הכנסת את חוק יום הזיכרון לשואה ולגבורה כך שהוא יידחה תמיד מיום ראשון ליום שני, אך לא קיבלה תיקון דומה לגבי יום הזיכרון. הבעיה עלתה מחדש לפני יום העצמאות של שנת ה'תשס"ד-2004, שחל באותה שנה ביום שני. הקושי הטכני לקיים את טקסי יום הזיכרון במוצאי שבת גבר בסופו של דבר, והכנסת קיבלה שני תיקונים נוספים לחוק יום העצמאות ולחוק יום הזיכרון שעל פיו יידחו שניהם ביום אחד אם ה' באייר חל ביום שני.
עיגון יום הזיכרון בחוק יסוד
בשנת ה'תשע"ח-2018 חוקקה הכנסת את חוק יסוד: ישראל – מדינת הלאום של העם היהודי, ובמסגרתו עוגן יום הזיכרון, ביחד עם יום הזיכרון לשואה ולגבורה, כיום זיכרון רשמי של המדינה. בכך ניתן ליום הזיכרון מעמד חוקתי במסגרת חוק יסוד. דברי ההסבר להצעת החוק מנמקים זאת: "מוצע לעגן ימים אלה בחקיקת יסוד נוכח מעמדם כמרכיב יסודי בזהותה של המדינה כמדינת הלאום של העם היהודי."
מיום הזיכרון ליום העצמאות
טקס הדלקת המשואות, שנערך ברחבת הר הרצל, חותם את אירועי יום הזיכרון ומתחיל את חגיגות יום העצמאות. בעבר, בנוסף לצפירה המושמעת בערב היום ובבוקרו במהלך טקסי הזיכרון, נהוג היה להשמיע צפירה שלישית לציון תום יום הזיכרון ותחילת יום העצמאות. ביקורת על המעבר החד שגרמה צפירה זו בין תוגת היום לחגיגות העצמאות, הביאה לביטול הנוהג בתחילת שנות ה-80. בשנים האחרונות הועלתה הצעה של חלק מהמשפחות השכולות לבצע הפרדה של יום אחד בין מועד יום הזיכרון ויום העצמאות על מנת למתן את המעבר מיגון לשמחה, בעוד חלק אחר מהמשפחות מתנגד לכך, בטענה שהיום הזה מיועד לציבור ולא למשפחות.
זכר חללי פעולות האיבה
את הגישה שיש לאחד איחוד מלא בין כל החללים מייצגים, למשל, שלושה אבות שילדיהם נרצחו בפיגוע התאבדות, האומרים:
דוגמה לדעה המנוגדת מופיעה בדבריו של אסא כשר, אב שכול שבנו (יהורז) נהרג בעת טיול בסיני:
החלל הראשון
מניין הנופלים לחללי מערכות ישראל מתחיל עם נפילתו של החלל הראשון,, אשר נרצח על ידי כנופיית פורעים בירושלים, ב-1 בינואר שנת 1873 בירי של 12 כדורים. הרשלר, תלמיד הכולל "שומרי החומות", התגורר בשכונת משכנות שאננים. באותה שנה ירדו גשמי ברכה רבים באזור, והיהודים אשר נהגו לקנות מים בכפר סילוואן השכן הפסיקו ממנהגם זה. כתוצאה מירידה בהכנסותיהם, החלו הערבים לפשוט על השכונה במטרה לגנוב ולשדוד. ב-31 בדצמבר, פשטה כנופיית שודדים על השכונה, ובראשה אבו עיסא מחברון. הכנופיה הגיעה ופרצה לביתו של הרשלר. הרשלר הניס את הפורעים, רדף אחריהם, ועל פי עדות נכדתו, הכה בהם מכות נמרצות. מהחשש שמא יזהה אותם ויגרום למאסרם, ירו בו חברי הכנופיה ופצעו אותו קשה. הרשלר נפטר כמה שעות מאוחר יותר מפצעיו. הוא נקבר בבית העלמין הישן שבהר הזיתים, ונחשב כחלל מערכות ישראל הראשון. מניין הנופלים לחללי פעולות האיבה מתחיל ב-1851 עם אברהם שלמה זלמן צורף אשר הותקף בשל עשייתו הרבה למען התפתחות היישוב היהודי בירושלים באותה תקופה.
מרדכי יהודה רוזנק
ביוגרפיה
במלחמה שירת כרב צבאי בצבא הקיסרות הגרמנית בליטא הכבושה ושימש כיועץ לשלטונות הכיבוש. כמו גיסיו הרב עמנואל קרליבך, רבן של ממל וקלן ורב צבאי גם הוא, והרב יוסף צבי קרליבך, רבה של המבורג ורב צבאי, דאג להקמתם ותחזוקתם של מוסדות החינוך היהודיים בשטחים שנכבשו, ביניהם ישיבת סלבודקה. קיבל את אות צלב הברזל ואת אות צלב הנזה (Hanseatenkreuz).
סנטה קולומה
סנטה קולומה (בקטלאנית: Santa Coloma d'Andorra, דהיינו "סנטה קולומה של אנדורה") היא עיירה בקהילה האוטונומית אנדורה לה ולה שבדרום-מערבה של מדינת אנדורה. העיירה ממוקמת על גדות נהר גראן ולירה, ובמרחק של כ-2 ק"מ מבירת אנדורה.
ברידג'רטון (סדרת ספרים)
רקע כללי
העלילה מתרחשת בין 1813 ל-1827, בכל רומן מופיע אחד משמונת ילדיהם של הוויקונט ברידג'רטון המנוח ואלמנתו ויולט: אנתוני, שהוא ויקונט ברידג'רטון הנוכחי, בנדיקט, קולין, דפני, אלואיז, פרנצ'סקה, גרגורי והייסינת'. משפחת ברידג'רטון היא חלק מהאצולה הבריטית, והינה משפחה אוהבת מאוד ומלוכדת, האהובה מאוד בקרב החברה הגבוהה.
הוויקונט שאהב אותי (2000)
העונה השנייה של סדרת הטלוויזיה "ברידג'רטון", שעלתה בשנת 2022, מהווה עיבוד טלוויזיוני לספר, עם ג'ונתן ביילי וסימון אשלי מגלמים את התפקידים של אנתוני וקייטי, בהתאמה.
לסיר פיליפ, באהבה (2003)
בסדרת הטלוויזיה, את אלואיז מגלמת קלודיה ג'סי ואילו את פיליפ קריין מגלם כריס פולטון.
ז'אן פיאז'ה
פיאז'ה ייחס חשיבות רבה לחינוך הילדים. כמנהל "הלשכה הבין-לאומית לחינוך" הוא הצהיר כי "רק החינוך מסוגל להציל את החברה שלנו מהתמוטטות אפשרית, בין אם היא אלימה או הדרגתית". התאוריה שלו על התפתחות הילד נלמדת בתוכניות חינוכיות. כיום, מחנכים ממשיכים לשלב אסטרטגיות קונסטרוקטיביסטיות בעקבות הגותו.